|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε.ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣΚέντρο Διεπιστημονικής Αξιολόγησης, Συμβουλευτικής και ΥποστήριξηςΚΕ.Δ.Α.Σ.Υ. Δράμας Ταχ. Δ/νση : Αμπελάκια, Τ.Θ. 1076  Τ.Κ. – Πόλη : 66100 – Δράμα  Πληροφορίες : Κατρούδη Χρύσα  Τηλέφωνο / Φαξ : 2521076511  Ηλεκτρονικό ταχυδ : [mail@kesy.dra.sch.gr](mailto:mail@kesy.dra.sch.gr)  Ιστότοπος : [http://kesy.dra.sch.gr](http://kesy.dra.sch.gr/) |  | Αμπελάκια, 21/09/2021  Αρ. Πρωτ.: Φ25/376 |
|  | |  |  | | --- | --- | | **ΠΡΟΣ:**   * **Επιτροπές Διεπιστημονικής Υποστήριξης (ΕΔΥ) των Σχολείων της ΑΜΘ (Διά των ΣΔΕΥ)** * **Εκπαιδευτικό και ΕΕΠ των ΚΕΔΑΣΥ** | **Ατομικό Φάκελο Μαθητών** | | **ΚΟΙΝ:**   * ΣΕΕ Ειδικής Αγωγής & Εκπ/σης κ. Φλωρίδη * ΠΕ.Κ.Ε.Σ. ΑΜΘ * ΚΕ.Δ.Α.Σ.Υ. ΑΜΘ |  | | |
|

**ΘΕΜΑ:** **«Πρόσκληση σε ενδο-υπηρεσιακές επιμορφώσεις»**

Τα ΚΕΔΑΣΥ της Περιφερειακής Διεύθυνσης Αν. Μακεδονίας και Θράκης (Δράμας, Καβάλας, Ξάνθης, Ροδόπης & Έβρου) συνδιοργανώνουν επιμορφωτικές δράσεις στο πλαίσιο της ενδο-υπηρεσιακής ενδυνάμωσης του Εκπαιδευτικού και Ειδικού Εκπαιδευτικού Προσωπικού τους.

Σε όλες τις δράσεις έχουν προσκληθεί μέλη ΔΕΠ, που έχουν ανάλογο διδακτικό και ερευνητικό έργο. Σε αυτές τις επιμορφώσεις προσκαλείται το Εκπαιδευτικό και Ειδικό Εκπαιδευτικό Προσωπικό των ΚΕΔΑΣΥ και των Επιτροπών Διεπιστημονικής Υποστήριξης (ΕΔΥ) της Περιφερειακής Διεύθυνσης Εκπαίδευσης Αν. Μακεδονίας και Θράκης.

Ειδικότερα έχουν προγραμματιστεί οι ακόλουθες επιμορφωτικές δράσεις:

* **Νέες προσεγγίσεις στη διαφοροδιάγνωση Ειδικής Γλωσσικής Διαταραχής και Δυσλεξίας**
  + Εισηγήτρια: κ. Περιστέρη Ελένη, Αν. Καθηγήτρια Νευρογλωσσολογίας στη Φιλοσοφική Σχολή του ΑΠΘ.
  + Τετάρτη 29/09/2021, ώρα 11.00’ π.μ.
* **Δυναμική Αξιολόγηση**
  + Εισηγητής: κ. Κουτσοκλένης Αθανάσιος, Επίκουρος Καθηγητής, ΠΤΔΕ, ΔΠΘ.
  + Τετάρτη 20/10/2021, ώρα 11.00’ π.μ.
* **Εκτίμηση της γλωσσικής ανάπτυξης στην προσχολική ηλικία για την έγκαιρη ανίχνευση γλωσσικών και μαθησιακών διαταραχών: Παρουσίαση μιας νέας συστοιχίας δοκιμασιών**
  + Εισηγήτρια: κ. Μουζάκη Αγγελική, Αν. Καθηγήτρια, ΠΤΔΕ, Παν. Κρήτης.
  + Τετάρτη 27/10/2021, ώρα 10.00’ π.μ.
* **Τι δεν είναι εκφοβισμός**
  + Εισηγητής: κ. Κόκκινος Κωνσταντίνος, Καθηγητής, ΠΤΔΕ, ΔΠΘ
  + Πέμπτη 11/11/2021, ώρα 11.00’ π.μ.

Κάθε επιμορφωτική δράση θα διαρκεί περίπου 90’ (εισήγηση – συζήτηση) και όλες θα υλοποιηθούν με τηλεδιάσκεψη διά μέσου της πλατφόρμας Webex. Οι ενδιαφερόμενοι, -ες μπορούν να συμμετέχουν σε αυτές εθελοντικά ενεργοποιώντας το σύνδεσμο

<https://minedu-primary.webex.com/meet/galvanopou>

Οι Διευθυντές, -ντριες των Σχολείων των ΕΔΥ παρακαλούνται να διευκολύνουν τη συμμετοχή των ενδιαφερομένων (Ψυχολόγου, Κοινωνικής Λειτουργού, Εκπαιδευτικού Ειδικής Αγωγής) την ημέρα των επιμορφωτικών δράσεων, εφόσον αυτό δε δημιουργεί πρόβλημα στη λειτουργία τους.

Συνημμένα σας αποστέλλουμε και τις περιλήψεις των εισηγήσεων.

Ο Προϊστάμενος

Αλβανόπουλος Γεώργιος

**Περιλήψεις**

**Νέες προσεγγίσεις στη διαφοροδιάγνωση Ειδικής Γλωσσικής Διαταραχής και Δυσλεξίας**

* Εισηγήτρια: κ. Περιστέρη Ελένη, Αν. Καθηγήτρια Νευρογλωσσολογίας στη Φιλοσοφική Σχολή του ΑΠΘ.

Η Ειδική Γλωσσική Διαταραχή (ΕΓΔ) αποτελεί μια νευροαναπτυξιακή διαταραχή που επηρεάζει αρνητικά το ρυθμό γλωσσικής κατάκτησης, και ιδιαίτερα τους γλωσσικούς τομείς του λεξιλογίου και της μορφοσύνταξης, ενώ οι γνωστικές ικανότητες του παιδιού παραμένουν σχετικά ανέπαφες. Τα παιδιά με ΕΓΔ παρουσιάζουν εύρος μαθησιακών δυσκολιών σε δεξιότητες που λεκτικοποιούνται, όπως στα μαθηματικά, στην αποκωδικοποίηση και αναγνωστική κατανόηση. Η παρούσα μελέτη έχει σαν στόχο να παρουσιάσει τρόπους διαφοροδιάγνωσης της ΕΓΔ (ΕΓΔ – δυσλεξία – ΔΑΦ), χαρακτηριστικά του γλωσσικού και γνωστικού φαινοτύπου παιδιών με ΕΓΔ, και τρόπους προσαρμογής του γλωσσικού υλικού στο επίπεδο γλωσσικής επεξεργασίας παιδιών με ΕΓΔ.

**Δυναμική Αξιολόγηση**

* Εισηγητής: κ. Κουτσοκλένης Αθανάσιος, Επίκουρος Καθηγητής, ΠΤΔΕ, ΔΠΘ.

Ο όρος «Δυναμική Αξιολόγηση» (ΔΑ) αναφέρεται στις αξιολογικές προσεγγίσεις οι οποίες ενσωματώνουν τη διδασκαλία ως μέρος της διαδικασίας της αξιολόγησης και παρέχουν πληροφορίες σχετικά με την ανταπόκριση του μαθητή σε αυτή. Βασικός σκοπός του σεμιναρίου είναι να εισάγει τους συμμετέχοντες στις βασικές έννοιες, τα χαρακτηριστικά και τα μοντέλα της ΔΑ. Το σεμινάριο θα διαρκέσει 45’και θα περιλαμβάνει τα εξής:

* Ορισμός της ΔΑ
* Προσδιορισμός των βασικών χαρακτηριστικών της ΔΑ
* Περιγραφή των θεωρητικών θεμελίων της ΔΑ
* Σύντομη παρουσίαση των διαφορετικών μοντέλων ΔΑ
* Εισαγωγή στην έννοια της Διαμεσολαβητικής Διδασκαλίας
* Επισκόπηση των τεχνικών Διαμεσολαβητικής Διδασκαλίας
* Παρουσίαση παραδείγματος γραπτής αναφοράς βασισμένης στη ΔΑ

Θα ακολουθήσει συζήτηση επί των όσων θα παρουσιαστούν.

**Εκτίμηση της γλωσσικής ανάπτυξης στην προσχολική ηλικία για την έγκαιρη ανίχνευση γλωσσικών και μαθησιακών διαταραχών: Παρουσίαση μιας νέας συστοιχίας δοκιμασιών**

* Εισηγήτρια: κ. Μουζάκη Αγγελική, Αν. Καθηγήτρια, ΠΤΔΕ, Παν. Κρήτης.

Η σύνδεση της γλωσσικής ανάπτυξης με τη μετέπειτα αναγνωστική ικανότητα του παιδιού έχει υψηλό ερευνητικό και εκπαιδευτικό ενδιαφέρον εν μέρει για την διαμόρφωση προγνωστικών δεικτών για τον εντοπισμό παιδιών που ανήκουν σε ομάδες υψηλού κινδύνου για την εμφάνιση αναγνωστικών δυσκολιών.  Σήμερα γνωρίζουμε ότι ο έγκαιρος εντοπισμός των παιδιών που ανήκουν σε ομάδες υψηλού κινδύνου και η έγκαιρη παροχή ειδικά σχεδιασμένης παρεμβατικής διδασκαλίας είναι και ο πιο αποτελεσματικός τρόπος αντιμετώπισης των μαθησιακών δυσκολιών στην ανάγνωση.

Η ανάγκη για έγκαιρο εντοπισμό - στην προσχολική ηλικία  -  των  παιδιών  που  ανήκουν  σε  ομάδες  υψηλού  κινδύνου  για  εμφάνιση  μαθησιακών δυσκολιών (τόσο στην  ανάγνωση όσο και στο γραπτό λόγο) οδήγησε στη δημιουργία μιας νέας συστοιχίας για την αξιολόγηση της γλωσσικής  ανάπτυξης σε παιδιά ηλικίας 4-7 ετών. Το εργαλείο αυτό αναμένεται να υποστηρίξει σημαντικά ψυχολόγους κι εκπαιδευτικούς στο σύνθετο έργο της ανίχνευσης παιδιών με άτυπη γλωσσική ανάπτυξη αλλά και στη διερεύνηση της αποτελεσματικότητας σχετικών παρεμβάσεων. Το κεφάλαιο θα παρουσιάσει το νέο αυτό εργαλείο που αξιολογεί τις γλωσσικές δεξιότητες Φωνολογικής Επίγνωσης και Επεξεργασίας,   Ακουστικής κατανόησης, Λεξιλογίου (προσληπτικού και εκφραστικού), Αφηγηματικού Λόγου, Μορφολογικής Επίγνωσης και Πραγματολογικής Επάρκειας, αλλά και δεξιότητες που σχετίζονται με  το γραπτό λόγο: Αναγνώριση Φθόγγων, Επινοημένη Γραφή Ονόματος και Πρότασης. Επιπλέον,  θα παρουσιαστούν και θα συζητηθούν δεδομένα από την πανελλαδική μελέτη στάθμισης που αφορούν σημαντικά ερωτήματα για τις επιμέρους διαστάσεις της γλωσσικής ανάπτυξης των παιδιών προσχολικής και πρώτης σχολικής ηλικίας αλλά και τις εφαρμογές του εργαλείου στην εκπαιδευτική και κλινική πράξη.

**Τι δεν είναι εκφοβισμός**

* Εισηγητής: κ. Κόκκινος Κωνσταντίνος, Καθηγητής, ΠΤΔΕ, ΔΠΘ

Στην ομιλία θα επιχειρηθεί μια κριτική ανάλυση του ορισμού του εκφοβισμού στη βάση των καθορισμένων κριτηρίων που αξιολογούνται ώστε να θεωρηθεί μια συμπεριφορά ως εκφοβιστική. Θα γίνει αναφορά σε συμπεριφορές που είτε δεν πληρούν ή πληρούν οριακά τα τυποποιημένα κριτήρια του ορισμού, καθώς και σε συμπεριφορές που μπορεί να μετεξελιχθούν σε εκφοβισμό αν δεν δοθεί απαραίτητη προσοχή. Ιδιαίτερη αναφορά θα γίνει στα πειράγματα, ως επικοινωνιακές πράξεις, στις συγκρούσεις, καθώς και στην αγενή/απρεπή συμπεριφορά. Τέλος, έμφαση θα δοθεί στον τρόπο που μπορούμε να κατανοήσουμε τις υποκειμενικές αντιλήψεις των εμπλεκομένων για το τι συνιστά και τι όχι εκφοβισμό.